**כולל קיץ-בית המדרש שערי רחמים לעדת המשהדים**

**טוש"ע יו"ד סי' קיג'- הלכות בישול עכו"ם**

**מראה מקומות ליום חמישי, יז' תמוז תש"ף**

1. פר"ח כאן אות יא', פר"ת אות ח', ערוה"ש כאן אות כח'

**בהצלחה רבה!**

פרי חדש יורה דעה סימן קיג ס"ק יא

גוי שבישל כו'. מבואר בגמרא [עבודה זרה לח, א] שאם הסיק הגוי התנור לייבש בו יתד לח או כיוצא וטמן הישראל בו בלא ידיעת הגוי שום דבר לאפות בו מותר, אבל בידיעת הגוי לגירסת הרי"ף [שם טו, א] אסור שמא נתכון הגוי לבשל אותו דבר, וכן דעת הרא"ש [שם פרק ב סימן לא] והטור בנו [עמוד יג], ורבינו ירוחם [נתיב יז חלק ז קסא, א] כתב שכן עיקר. ורבים מן הפוסקים חלוקים בזה, והיכא דליכא הפסד מרובה ראוי לחוש לזה:

ערוך השולחן יורה דעה סימן קיג סעיף כח

עכו"ם שבישל ולא נתכוין לבישול מותר כיצד כגון שהצית אור באגם כדי להבעיר החציר ונתבשלו בו חגבים טהורים הרי אלו מותרים אפילו במקום שעולין על שלחן מלכים וכן אם חרך הראש להסיר השיער מותר לאכול ראשי האזנים שנצלו בשעת החריכה וכן אם הסיק התנור לייבש בו יתד לח וכיוצא בזה וטמן הישראל מקודם איזה דבר מאכל שיצלה שמה מותר לאכול משום דלא נתכוין לבישול אלא לייבש את היתד ואף על גב דלענין שבת מקרי גם זה בישול כדאיתא בשבת [ע"ד ב] מ"מ לענין שלקות לא מיחשב זה כלל לבישול [תוס' פרק אין מעמידין ל"ח] וי"א דדוקא כשהעכו"ם לא ידע מהטמנת הישראל אבל כשידע אסור משום שמא נתכוין לבישול וזהו דעת הטור ע"ש אבל רוב הפוסקים לא ס"ל כן [ב"י] ובלא הפסד מרובה ראוי לחוש לדיעה זו [פר"ח סקי"א]: